open-index/open-wikipedia-markdown huggingface dataset:
Seleccion femenino di futbol di Aruba

**Seleccion femenino di futbol di Aruba** ta e ekipo nacional di futbol cu ta representa Aruba na wega y torneonan internacional, manera na Copa Oro Femenino di CONCACAF. Tur e tramite pa e seleccion ta bou encargo di AVB, funda na 1932 y afilia na CFU, CONCACAF y FIFA desde 1988. 

Generalmente e team Arubano ta consisti di un mescla di seleccionado, di cual algun ta biba na Aruba y algun den exterior, principalmente Hulanda. Vanessa Susanna, hungado di club ADO Den Haag, ta capitan di e ekipo femenino.

## Historia
E prome partido den historia di e ekipo a tuma lugá den e prome ronda di e cualificacion pa e Copa Oro di CONCACAF (femenino) na 2006. Aruba tabata tambe amfitrion di e grupo di cualificacion. Haiti tabata pertenece na e grupo aki, pero no a ser permiti pa drenta e pais. E ekipo Arubano a hunga e prome wega contra Antias Hulandes y a sufri un derota cu 2:1. Despues di esaki a sigui otro derota 0:3 contra Surnam.

Sinembargo, a dura algun tempo prome cu e siguiente participacion a tuma luga, ya cu e seleccion no a participa den e dos fase di cualificacion cu a sigui. Te ora cu el a clasifica pa e torneo na 2018 el a bolbe participa. Aki e ekipo mester a acepta un derota duro di 11-0 contra Cuba. Djis algun dia despues e ta logra su prome victoria den e cualificacion, ganando 2:1 contra Anguilla. Sinembargo, esaki tabata e unico punto cu e ekipo a logra y asina a terminá na e penúltimo luga di e grupo. Den e torneo di CFU na 2021 e seleccion ta logra su prome titulo internacional den historia di Aruba su futbol femenino. Cualificacion pa CONCACAF W Championship 2022 tambe a cuminsa cu un derota 1:7 contra El Salvador. E unico punto den e cuatro partido a bin di un empate 1:1 contra Belize. E biaha aki e seleccion a termina na ultimo luga di e grupo.

Na 2024 e seleccion Arubano a titula campeon di 'Caribbean Queens Tournament', un torneo amistoso den Stadion Rignaal (Jean) Francisca, unda a enfrenta dos ekipo mas fuerte y mas halto cune riba e ranking mundial, esta Corsou y Trinidad & Tobago. E torneo tabata e debut di e entrenador Arjan van der Laan.  Pa e partidonan Aruba-Corsou e resultado tabata un victoria 3:2 y un empate 0:0, y pa esunnan di Aruba-Trinidad & Tobago un derota 1:2 y un victoria 1:0. Goleadornan pa Aruba tabata Bonny Lammers (1), Vanessa Susanna (1) y Soraya Verhoeve (3).

## Campeonato
### Campeonato CONCACAF
* 1991: *No a participa*
* 1993: *No a participa*
* 1994: *No a participa*
* 1998: *No a participa*

### Copa Oro di CONCACAF
* 2000: *No a participa*
* 2002: *No a participa*
* 2006: *No a cualifica*
* 2010: *No a participa*

### Campeonato Mundial di FIFA
* 1991: *No a participa*
* 1995: *No a participa*
* 1999: *No a participa*
* 2003: *No a participa*
* 2007: *No a cualifica*
* 2011: *No a participa*
* 2015: 
* 2019: 
* 2023: 

## Clasificacion FIFA

## Lista di entrenado
* Mildred Wever (2011)
* Reinhard Breinburg (2019–2020)
* Glenford Sambo (2022–2023)
* Veron Albertsz (2023–2024)
* Arjan van der Laan (2024-presente)

## Mira tambe
* Seleccion nacional di futbol di Aruba (masculino)
Aruba na Weganan Panamericano

**Aruba na Weganan Panamericano** ta e participacion na e Weganan Panamericano cu ta cay bou di Comite Olimpico Arubano. E pais a participa prome bes na Weganan Panamericano 1987 na Indianapolis y despues na cada edicion, cu excepcion di e prome y unico Weganan Panamericano di Invierno di 1990 na La Leñas, Argentina. 

Representa pa Mack van den Eerenbeemt den ramo di windsurf Aruba ta gana su prome medaya panamericano na 2019. Medayista den e delegacion di 14 atleta na e edicion di 2023 tabata: Ethan Westera (plata, windsurf), Philippine van Aanholt (plata, windsurf) y Rob Timmermans (brons, karate).

## Tabla di Medaya
#### Segun edicion

#### Segun deporte
Gregor Breinburg

**Gregor Flanegin Breinburg** (☆ 16 di september 1991 na Arnhem) ta un futbolista profesional Arubiano-Hulandes, cu ta hunga mediocampo pa ADO Den Haag den e prome division di Hulanda. E ta internacionalista den e seleccion di futbol di Aruba.

## Club
Anteriormente el a hunga pa e club De Graafschap y na 2014 a uni na NEC. Después de un temporada fuerte na 2015, e ta wordo nombra capitan di NEC na comienso di temporada 2016.

## Seleccion di Aruba
Na 2015 Breinburg a debuta den seleccion di futbol di Aruba den un wega clasificatorio pa e Copa Mundial di FIFA contra Barbados. Te maart 2023 el a hunga 15 wega internacional pa Aruba y tin un gol marca. El a representa Aruba den 4 wega eliminatorio pa Copa Mundial.

### Estadistica
Florin karibense

E **florin karibense** (XCG) ta e moneda ofisial di Kòrsou i Sint Maarten desde 31 di mart 2025. El a remplasá e florin antiano (ANG) manteniendo e mesun balor (1 XCG = 1 ANG).

## Historia
Pa motibu di e disolushon di Antias Hulandes riba 10 di òktober 2010 mester a bini ku un moneda nobo pa Kòrsou, Sint Maarten, Boneiru, Sint Eustatius i Saba. E ultimo tres isla, konosi huntu komo islanan BES, a disidi pa suich pa e dòler merikano. Kòrsou i Sint Maarten a forma huntu un union monetario bou di un banko komun, Banko Sentral di Kòrsou i Sint Maarten (CBCS). Dentro di e union ei ta paga ku e moneda komun, e florin karibense nobo.

Inisialmente e introdukshon a haya retraso pa kual no por a introdusí esaki na momento di desmantelá Antia Hulandes, sino te dia 1 di yanüari 2012. Na september 2011 gobernador Eugene Holiday ta deklará ku CBCS a haya basta retraso i ku e florin karibense no lo por wòrdu introdusí mas na 2012.  Na september 2022 CBCS ta anunsiá ku e moneda lo mester ta introdusí den 2024. Despues di esaki e fecha di introdukshon a keda posponí varios biaha. Finalmente na 2024 ta anunsia ku e introdukshon ta fihá pa dia 31 di mart 2025, ku a keda realisa ku e ponementu den sirkulashon di e florin karibense na Kòrsou i Sint Maarten.

Pa marka e introdukshon, Cpost a emití un seri di 12 stampia konmemorativo ku ta deskribí detayenan di e moneda i biyetenan nobo.

## Moneda i biyete
E siguiente seri di moneda ta den sirkulashon: 5 florin, 1 florin, 50, 25, 10, 5 i 1 sèn. Tambe tin  biyetenan den denominashon di 200 florin, 100 florin, 50 florin, 20 florin i 10 florin. CBCS a fiha segun akuerdo e diseño i gráfiko di e biyetenan, su peso, midi i kantidat. E paridat ofisial di e florin karibense ta 1,790 pa dòler merikano, igual na su predesesor, e florin antiano.

## Link eksterno
* Wepsait Florin karibense
Römer

**Römer** por referi na:

## Hende

* Elias Römer (1890-1957), polítiko antiano; su yu:
** Amado Römer (1921-2010), religioso kurasoleño i luchadó pa hustisia sosial 
* Myra Römer (1946), poeta, outor i artista antiano
* Suzanne Römer (1959), polítiko di Kòrsou
* Raul Römer, lingwista i outor di Kòrsou
* René Römer (1929-2003), sosiologo i sientífiko di Kòrsou
* Bunchi Römer-Henriquez (1927-2018)
* Nolda Römer-Kenepa (1953), historiadó di Kòrsou
One-Tété Lohkay

**One-Tété Lohkay** (literalmente: Lohkay ku un pecho) ta un héroe i luchadó pa libertat di siglo 19, e époka final di sklabitut na Sint Maarten. 

One-Tété Lohkay tabata un muhé hoben nasí den sklabitut na un plantashi den sekshon hulandes di e isla di Sint Maarten. E tabata wòrdu konsiderá rebèlde ya ku repetidamente e tabata purba pa skapa di su 'doñonan'. Durante su intentonan pa skapa e ta wòrdu gará i tresí bek na e plantashi. Komo kastigo pa su rebeldia i señal pa ku e otro katibunan e doñonan di plantashi a duna orden pa kita un di su pechonan. Fo'i e momento ei el a bira konosí komo “One-Tété Lohkay”. 

## Leyenda
Leyenda ta konta ku despues di su rekuperashon Lohkay a skapa definitivamente di e plantashi pa bai biba den e serunan. Den oranan di anochi e tabata kolektá alimentashon i lotenan di reserva riba e kunukunan grandi di Industry, Saunders, Sint Peters, Marigot Hill i South Reward. Su determinashon i karakter sin miedo a hasié un héroe remarkabel i un símbolo di libertat pa Sint Maarten. Na Sint Maarten Lohkay ta wòrdu honrá i selebrá riba Dia di Emansipashon pa motibo di su perseveransia i kurashi.

## Konmemorashon
Na 2006 a develá un estatua di One-Tété Lohkay di e artista visual nigeriano, Michael Maghiro, kual ta koloká meimei riba e rotònde di Cay Hill. E imagen ta representa Lohkay koriendo ku un bònchi di kaña riba su skouder robes i un faha ront su pecho, ilustrando su resistensia i forsa. Durante horcan Irma na sèptèmber 2017 e estatua a sufri daño i a wòrdu warda den tayer di e artista. Dia 18 di febrüari 2021 e eskultura restorá a wòrdu poní bek na su luga original akompaná pa un seremonia di develo. One-Tété Lohkay a wòrdu eksplísitamente menshoná den e diskurso di Mark Rutte na desèmber 2022, den kual gobièrnu hulandes a diskulpá pa e pasado di sklabitut den Reino Hulandes.
Anna Richardson

**Anna E. Richardson** (☆ 25 di novèmber 1978) ta un polítiko di Sint Maarten. E tabata minister di Hustisia di Sint Maarten di 28 di mart 2020 te 3 di mei 2024 pa partido National Alliance (NA).

Na 2014 e ta kuminsa su karera polítiko na 2003 riba lista di partido PPA. Na elekshon 2014 i 2016 e tabata kandidato nr.3 riba lista di USP. E ta bandona e partido pa subi lista di NA na 2018. E tabata miembro di Parlamento di Sint Maarten di 20 di novèmber 2019 te 10 di febrüari 2020 i di 4 di mart 2020 te 28 di mart 2020, ora el a keda nombrá minister di Hustisia di Sint Maarten den gabinete Jacobs II. 

Richardson a traha den sektor bankero pa nuebe aña promé di lanta na 2010 e negoshi MJR Bailiff Marshall Services ku miembronan di famia.
Ardwell Irion

**Ardwell Irion** ta un polítiko di Sint Maarten i miembro di Parlamento di Sint Maarten desde 9 di febrüari 2024. E tabata minister di Finansa di Sint Maarten desde 19 di novèmber 2019 te 3 di mei 2024. Entre 19 di novèmber 2019 i 28 di mart 2020 e tabata tambe minister di Enseñansa, Kultura, Deporte i Hubentut den gabinete Jacobs I.

Na añanan 2016, 2018, 2020 i den 2024 na dos okashon Irion tabata kandidato riba lista di partido National Alliance pa elekshon pa Parlamento di Sint Maarten .
Ludmila de Weever

**Ludmila N.L. de Weever** (☆ 23 di mei 1980) ta un polítiko di Sint Maarten. E ta miembro di Parlamento di Sint Maarten desde 19 di mei 2021. Entre 2020 i 2021 e tabata minister di Turismo, Asuntunan Ekonómiko, Transporte i Telekomunikashon (TEATT) di Sint Maarten.

Den elekshon 2020 pa Parlamento di Sint Maarten e tabata kandidato nr.6 riba lista di partido UPP i a risibí 267 voto personal. Dia 28 di mart 2020 el a asumí e puesto di minister di Turismo, Asuntunan Ekonómiko, Transporte i Telekomunikashon den gabinete Jacobs II. Un aña despues e ta retira pa bira parlamentario. Seguidamente de Weever a bandoná e partido na sèptèmber 2022 i a kontinua komo parlamentario independiente. Na mart 2023 e ta afiliá na PFP. Den elekshon 2024 e ta risibí 576 voto personal ku kual el a mantene su asiento den parlamento. Desde 7 di febrüari 2024 e ta miembro di e frakshon di PFP.
Philip Elhage

**Philip Yousef Elhage** (☆ 11 di april 1982 na Corsou) ta un atleta di tiro cu ta competi internacionalmente pa Aruba.

Na e Weganan Olimpico di Zomer 2008 na Bejing (China) el a representa Antias Hulandes den e categoria tiramento pistol di aire 10 meter. E por a participa na e weganan danki na un 'wild card'. Den e ronda cualificatorio Elhage ta logra 566 punto, terminando riba posicion 46 entre e 48 participante.

### Aruba
Desde 2016 Elhage ta scoge pa competi pa Aruba como cu Corsou no ta miembro mas di Comite Olimpico Internacional y di Panam Sports. E ta miembro di e team Aruba di Comite Olimpico Arubano, consistiendo di varios atleta cu ta competi internacionalmente. 

Durante e Weganan Panamericano 2019 na Lima (Peru) el a representa Aruba. Pa e Weganan Olimpico di Zomer 2020 na Tokyo (Hapon) e ta obtene un wildcard.. Aki el a competi den e categoria pistol di aire 10 meter, unda el a obtene 556 punto y ta resulta riba e di 35 posicion, faltando pa cualifica pa e ronda final. Den e mesun categoria di pistol di aire 10 meter el a bolbe keda sin cualifica pa e ronda final durante e Weganan Olimpico di Zomer 2024 na Paris (Francia), unda el a termina cu un total di 554 punto, ocupando e di 33 luga. 

## Mira tambe
* Aruba na Weganan Olimpico di Zomer 2020
* Aruba na Weganan Olimpico di Zomer 2024

## Link externo
*Profiel Philip Elhage riba sports-reference.com
Evelyn Farrell

**Evelyn Farrell** (☆ 11 di april 1960 na Aruba) ta un ex-atleta Arubiano y e prome hende muhe cu a representa Aruba na Weganan Olimpico. E tabata campeon di Antias Hulandes den sprint di 100 y 200 meter.

Na e Weganan Olimpico di Zomer 1984 na Los Angeles (Merca) el a participa pa Antias Hulandes na e sprint di 100 meter; el a pone un tempo di 11.94 seconde y ta caba nr.6. Cuater aña despues, na 1988, e ta participa na Weganan Olimpico di Zomer na Seoul (Sur Korea) den e sprint di 100 y 200 meter. E ta pone un tempo di 12.48 seconde pa 100 meter y 25.74 seconde pa 200 meter, kedando elimina pa tur dos den e prome ronda. Farrell tabata portador di e titulo di mihor sprinter di Antias Hulandes tanto pa 100 como 200 meter. Su mihor tempo riba 100 meter tabata 11.73 seconde na 1983, un record pa Aruba aunke esaki no ta oficialmente reconoci. E mesun aña el a marca su mihor tempo riba 200 meter cu 24.7 seconde. Riba nivel antiano e tabata competi tambe den categoria di bulamento leu. 

Den ramo di atletismo Farrell tabata e prome atleta femenino Arubiano pa participa na Weganan Olimpico di Zomer y na 1988 tabata e prome hende muhe pa representa Aruba na Weganan Olimpico. E tabata activo den otro deporte, entre nan volleyball, softball y basketball. Den añanan 1970 e tabata hunga pa Vitality Stars, ekipo femenino di basketball cu a titula mas biaha campeon di Aruba y na dos ocacion campeon di Antias Hulandes.

Despues di su carera deportivo Farrell tabata presidente di e Federacion di Atletismo Arubano (*Arubaanse Atletiek Bond*) di 2013 te 2021. Na 2019 Evelyn Farrell a keda eligi como "executive member council" di NACAC (*North American, Central American and Caribbean Athletic Association*).

## Mira tambe
* Aruba na Weganan Olimpico
Fiderd Vis

**Fiderd Vis** (☆ 29 di maart 1981 na Aruba) ta un judoka y un atleta olimpico di Aruba. 

Vis a cuminsa practica e deporte di judo for di un edad relativamente hoben. Na 2006 el a representa Aruba na Weganan CAC na Cartagena (Colombia), despues di a prepara na un campamento di entrenamento intensivo na Sao Paolo. Durante e *Panamerican Judo Circuit Championships* na Republica Dominicano na 2007 e ta gana un medaya di brons. Cu e prestacion aki e ta obtene un 'wild card' pa participa e mesun aña na e Weganan Panamericano na Rio de Janeiro (Brasil) den categoria te 81 kilogram.

Na 2008 Vis y e landado Jan Roodzant tabata forma hunto e team olimpico Arubano pa e Weganan Olimpico di Zomer na Bejing (China), unda Vis a carga e bandera di Aruba durante e ceremonia di apertura. Na Bejing ela participa den e clase peso te 81 kg y a keda derota contra e judoka chines, Guo Lei, den e ronda eliminatorio.

Vis a sigui di ta activo den judo na Aruba; e ta yuda hobennan cu ta practica e deporte y ta guia atletanan cu ta competi internacionalmente. Na 2014 ela sigui un curso como coach na Barcelona, (Spaña).  

## Mira tambe
* Aruba na Weganan Panamericano
* Aruba na Weganan Olimpico
Roger Jurriens

**Roger André Jurriens** (☆ 29 di december 1965 na Aruba) ta un coredo di windsurf Arubiano y un atleta olimpico di Aruba.

## Carera
For di edad jong Jurriens a cuminsa practica deporte di bela: en particular zeilmento y windsurf. Na inicio di añanan ochenta di siglo 20 el a cuminsa participa na competencianan di windsurf. Na 1983 e ta titula campeon di Aruba, y a sa di prolonga su titulo siete biaha. El a sigui pa participa den e Campeonato di Antias Hulandes, torneo internacional Aruba Hi-Winds y otro weganan internacional.

Na 1992 Jurriens a representa Aruba na Weganan Olimpico di Zomer na Barcelona, Spaña, unda e ta competi den e evento windsurf Lechner A-390 consistiendo di 10 careda. E ta termina riba posicion 37 entre e 45 participante. 

## Priva
Despues di gradua di Colegio Arubano na 1985, Jurriens ta bira empresario. Entre 1987 y 2005 el a opera un compania di windsurf na Malmok. Desde 2005 e ta co-propietario di Bonaire Windsurf Place na Lac, Boneiro.

## Mira tambe
* Aruba na Weganan Olimpico
Aruba na Weganan Olimpico

**[[Aruba]]**, un pais constituyente di Reino Hulandes, tin un comite nacional olimpico, conoci como Comite Olimpico Arubano (COA), cu ta participa na e **[[Weganan Olimpico]]**. 

Entre 1986 y 2024 Aruba a participa dies biaha na Weganan Olimpico di Zomer den 12 disciplina olimpico un of mas biaha. Na Weganan Olimpico di Winter no a participa nunca. E pais nunca a gana un medaya olimpico. En total 37 atleta (24 masculino y 13 femenino) a participa por lo menos un biaha. Cornelia Melis (atletismo, 1988, 1992), Lucien Dirksz (ciclismo, 1992, 1996), Isnardo Faro (hisamento di peso, 1996, 2004), Davy Bisslik y Roshendra Vrolijk (landamento, 2000, 2004), Jayme Mata (judo, 2012, 2016) y Allyson Ponson (landamento 2016, 2020) ta atletanan cu a participa dos biaha y Philip Elhage (tiro, 2012, 2020, 2024) y Mikel Schreuders (landamento 2016, 2020, 2024) tres biaha.

## Participacion

## Atletanan

Te aña 1986 Aruba tabata forma parti di Antias Hulandes y tabata resorta bou di Comite Olimpico di Antias Hulandes (NAOC; *Nederlands Antilliaans Olympisch Comité*). Den e periodo 1951-1984 varios atleta Arubiano a forma parti di e team Antiano den weganan olimpico di zomer. Desde 1986 Aruba ta reconoci pa Comite Olimpico Internacional despues cu COA a separa for di NAOC na 1985. Desde 2014 atletanan di ex-Antias Hulandes por representa sea Hulanda of Aruba.
Richardson

**Richardson** por referi na:

## Hende

* Anna Richardson, polítiko di Sint Maarten
* Ben Richardson, pelotero di Aruba
* Dennis Richardson, minister di Hustisia di Sint-Maarten (2013-2015)
* Hamilton Richardson (1940), pelotero di Sint Maarten
* Ihndhira Richardson-Marlin - artista i bailadó di Sint Maarten
* Lloyd Richardson (1950), polítiko i médiko di Sint Maarten
* Ralph Richardson, polítiko di Sint Maarten
* Roland Richardson, artista visual di Sint Maarten
* Linda Badejo-Richardson, minister di Enseñansa i Kultura di Antias Hulandes (1986-1987)
Nolda Römer-Kenepa

**Nolda Cira Römer-Kenepa** (☆ 31 di yanüari 1953 na Kòrsou) ta un historiadó i archivista di Kòrsou. E tabata gobernador interino di Kòrsou di 2013 pa 2019.

## Bida
Nolda Kenepa a nase na Willemstad dia 3 di yanüari 1953, yu di Bicente Paulo Kenepa i Wilhelmina Ramona (Nucatia) Kenepa. E ta studia historia moderno na Vrije Universiteit Amsterdam na Hulanda. Na 1980 e ta gradua ku un tesis tokante bida di hende muhé na Kòrsou na fin di siglo 18 i komienso di siglo 19 (*Vrouwenleven op Curaçao: Laat achttiende eeuw en vroeg negentiende eeuw*). Ku e tema aki e tabata e promé persona pa duna atenshon na e marginalisashon di e hende muhé durante e era di sklabitut. Ela eksponé ku muhénan sklabisá tabata wòrdu abusá dos biaha; pa motibu di nan koló i nan sekso. Entre 1988 i 1991 el a spesialisá den maneho di archivo na Skol di Archivo na Den Haag. 

Di 1980 te 1988 Römer-Kenepa tabata historiadó i investigadó na Archivo Sentral Históriko (*Centraal Historisch Archief*, CHA) di Antias Hulandes, ku sede na Kòrsou. E ta wòrdu nombrá direktor na 1990, despues di a fungi komo direktor interino desde 1980. Na 1991 e tabata koordinadó di e grupo di trabou tokante historia den e Mekanismo Konsultativo entre Kòrsou i Hulanda. E mesun aña el a bira miembro di e Konseho di Monumentonan di Kòrsou (*Monumentenraad Curaçao*). 

Römer-Kenepa tabata miembro di e konseho ehekutivo di CARBICA, e sekshon regional karibense di International Council on Archives (ICA) di 1994 te 2006. E tabata enkargá ku e organisashon di e kongreso internashonal na 2003 tokante e diaspora afrikano i e di dos conferencia anual riba preservashon di archivonan den klima tropikal. Ela fungi komo anfitriona di e konferensia internashonal di Mesa Rondo riba Archivo (CITRA) na Kòrsou na 2006, i tabata visepresidente di ICA di 2008 te 2012.

Dia 25 di yüni 2013 Römer-Kenepa ta huramentá komo di e dos gobernador interino di Kòrsou, tras di Adèle van der Pluijm-Vrede. Pa seis aña e ta okupá e funshon. Su susesor tabata Michèle Russel-Capriles. Na 2013 el a risibí e kondekorashon komo Kabayero (*Ridder*) den Orden di Oranje-Nassau.

Römer-Kenepa ta biuda di Philip M. Römer i tin un yu hômber.

## Publikashon
*
*
*
*
*
*
Yvette Thuis

**Yvette Nicole Thuis** (☆ 23 di mei 1971 na Oranjestad, Aruba) ta un ex-landado sincronisa y atleta olimpico di Aruba. 

## Biografia
Yvette Thuis a nace dia 23 di mei 1971 na Oranjestad, yiu di Adrianus (Jim) Thuis y Elisabeth (Liz) Allison. For di edad jong e tabata activo den deporte y hunto cu su ruman muhe mayo, Michelle Thuis, tabata participa den weganan di atletismo. Na club "Barracudas" na Aruba e tabata practica landamento sincronisa y tabata participa den varios campeonato di landamento sincronisa na Aruba y Antias Hulandes. 

Na 1985 e ta representa Antias Hulandes na "Campeonato Centro Americano y del Caribe de Natacion” (CCCAN) na Mexico. Un aña despues e ta participa den e torneo American Open na California y Campeonato Mundial di Landamento na Madrid, representando Aruba. Na Madrid e ta keda elimina den ronda preliminario di categoria damanan solo, despues di termina riba posicion 43 (74.2660 punto). Den categoria damanan duo e ta termina, cu Roswitha Lopez, riba posicion 20 (144.6340 punto) y no ta cualifica pa e final. 

Thuis a forma parti di e team di Aruba (7 atleta) na Weganan Olimpico di Zomer 1988 na Seoul. Ela competi den landamento sincronisa den categoria solo y duo. Como solista el a keda elimina den e ronda preliminario. Formando duo cu Roswitha Lopez el a presenta su figura riba musica composita pa Hildward Croes. Entre e 15  participante duo nan ta termina den e serie clasificatorio como ultimo riba posicion 15. 

Thuis a studia na Universidad di Leiden y ta traha como medico na Oranjestad. Desde 2004 e ta casa cu Antonio Morales.
Roswitha Lopez

**Roswitha Patricia Lopez** (☆ 13 di november 1969 na Oranjestad) ta un ex-landado sincronisa y atleta olimpico di Aruba. 

## Biografia
Roswitha Lopez a nace dia 13 di november 1969 na Oranjestad, Aruba. Na 1988 e ta caba VWO na Colegio Arubano y un aña despues ta continua su estudio na Hulanda. E ta gradua na Hogeschool van Amsterdam den fisioterapia na 1995. Despues di a traha entre 1996 y 2002 na Aruba e ta regresa Hulanda, unda awendia e ta biba y traha como fisioterapista.

Lopez a competi den deporte di landamento sincronisa, tambe conoci como landamento artistico, di 1982 te 1988 pa club Barracudas na Aruba y di 1989 te 1995 pa club Dolphijn na Amsterdam. Na 1986 e ta participa na Campeonato Mundial di Landamento na Madrid. Den e serie clasificatorio e ta termina den categoria individual riba posicion 24 cu 145,5830 punto y den categoria dueto, forma cu Yvette Thuis, riba posicion 20 cu 144,6340 punto.[4].

Na 1988 e tabata un di e shete miembro di e team di Aruba na Weganan Olimpico di Zomer na Seoul. Den e clasificacion individual e ta termina ultimo riba posicion 18 cu 150,683 punto. Den e clasificacion dueto, Lopez cu Yvette Thuis, ta termina ultimo riba posicion 15 cu 151,975 punto. Entrenador di e dueto tabata atleta olimpico Arubiano, Nicole Hoevertsz.

Na 2007 ela keda elegi vicepresidente di Asociacion Arubano di Atletanan Olimpico (AAAO).
Riohacha

**Riohacha** ta un munisipio kolombiano i kapital di e departamento di La Guajira. E ta situá den region nort di Colombia na boka di riu Rancheria i Laman Karibe. E siudat a ser fundá pa e konkistadó aleman, Nikolaus Federmann, dia 6 di ougùstùs 1535. Riohacha a atkeri e status di munisipio na 1954 i na 1964 esun di kapital di La Guajira. E tabata konta 136.183 habitante na 2005.
2026

**2026** lo ta un aña komun ku a kuminsa riba un djahuebs riba e kalènder gregoriano. E ta e di 26 aña di siglo 21 i e di shete aña di dékada 2020. Bièrnèsantu ta kai riba 3 di aprel i Pasku Grandi riba 5 i 6 di aprel.

## A sosodé
**Yanüari**
* 1 - Bulgaria lo adoptá e euro i bira e di 21 estado miembro di e zona di euro.
* 3 - Merka ta lansa atakenan aéreo militar den nort di Venezuela, inkluyendo e kapital Caracas i ta kapturá presidente venezolano Nicolás Maduro i promé dama Cilia Flores.
* 5 - Delcy Rodríguez ta huramentá ofisialmente komo presidente interino di Venezuela despues di e kaptura di Nicolás Maduro.
 
**Febrüari**
* 28 - Merka i Israel ta lansa atakenan na Iran, matando hopi funshonario altu, inkluyendo Lider Supremo Ali Khamenei. Iran ta lansa atakenan di represaya kontra basenan militar merikano den Golfo Pérsiko.

**Mart**
* 5 - Inisio di e torneo mundial di beisbòl: World Baseball Classic na Miami ku partisipashon di Tim di Reino den grupo D. Klousura di e torneo ta 17 di mart.
* 26 - Wikipedia na Papiamentu ta kumpli 20 aña.

**Aprel**

**Mei** 
* 31 - Colombia lo tene elekshonnan presidensial.

**Yüni**
* 11 &ndash; Na e paisnan anfitrion: Merka, Canada i México lo inisia e Kopa Mundial di Futbòl 2026. Klousura di e weganan ta 19 di yüli.
* 16 &ndash; Na Houston, e selekshon nashonal di Kòrsou ta debutá den Kopa Mundial di Futbòl den un wega kontra di Alemania.

**Yüli** 
* 4 &ndash; Merka ta selebrá 250 aña di e deklarashon di independensia di e pais.

**Ougùstùs**
* 12 - Ta tuma lugá un eklipse solar. E eklipse total lo pasa riba Ártiko, Grunlandia, Islandia, Oséano Atlántiko i region nort di Spaña.

**Sèptèmber**

**Oktober**

**Novèmber**
* 16 &ndash; Na Sint Eustatius ta selebra Dia di Statia i ta konmemorá e 250 aniversario di e promé saludo di un pais stranhero na e bandera merikano ku tabata kolga riba e barko di guera *Andrew Doria*.

**Desèmber**

## A nase
**Yanüari**

**Febrüari**

**Mart**

**Aprel**

**Mei** 

**Yüni**

**Yüli**

**Ougùstùs**

**Sèptèmber**

**Oktober**

**Novèmber**

**Desèmber**

## A fayesé
**Yanüari**
* 3 - Hubert Maduro (81), hurista arubano i Konsehero di Estado di Reino pa Aruba.

**Febrüari**

**Mart**

**Aprel**

**Mei** 

**Yüni**

**Yüli**

**Ougùstùs**

**Sèptèmber**

**Oktober**

**Novèmber**

**Desèmber**
Palm

**Palm** ta un fam i por referi na:

## Hende

* Músiko i kompositornan di Kòrsou
** Albert Palm (1903-1958),
** Jan Gerard Palm (1831-1906)
** Jean Bernard Antonio Palm (1885-1963)
** John Palm (1885-1925)
** Jacobo Palm (1887-1982) 
** Rudolf Palm (1880-1950), su yu:
*** Edgar Palm (1905-1998) 
** Toni Palm (1885-1963), kompositor di himno boneriano

* Otro
** Walter Palm (1951), poeta i eskritor yu di Kòrsou
** Eleutheria Ana de Palm (1833-1916), promé sùr di origen boneriano
** Jules de Palm (1922-2013), poeta, eskritor, traduktor i dosente di Kòrsou. 
** Norman de Palm (1948), outor, produktor i direktor di sine i teatro di Kòrsou
** Reginald de Palm, poeta, outor i artista visual arubano
La Guajira

**La Guajira** of **Guajira** ta un departamento di Colombia. E ta kubri gran parti di e peninsula Guajira den e zona ekstremo nort-ost di e pais. La Guajira ta situá na Laman Karibe i tin frontera ku Venezuela. E tin un poblashon di masomenos 0,7 mion habitante. Su kapital ta Riohacha. Desde temponan bieu produkshon di salu ta e sektor ekonómiko mas importante. E departamento ta probecha tambe di industria di turismo i komersio ku Venezuela. Na La Guajira ta papia e idioma Wayunaika.

## Munisipionan
La Guajira ta konsistí di 15 munisipio:
1897

**1897** tabata un aña komun ku a kuminsá riba un djabièrna riba e kalènder gregoriano. E ta e di 897 aña di e di 2 milenio; e di 97 aña di siglo 19 i e di 8 aña di dékada 1890.

## A sosodé
**Yanüari**

**Febrüari**
 
**Mart**

**Aprel**
 
**Mei**

**Yüni**

**Yüli**
 
**Ougùstùs**
 
**Sèptèmber**

**Òktober**

**Novèmber**

**Desèmber**
 
## A nase
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**
 
**Sèptèmber**
* 13 - Maria Irausquin-Wajcberg (†1979), polítiko arubano i e promé muhé elegí komo miembro di Konseho Insular di Aruba.

**Òktober**

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
Islariba

**Islariba**, tambe konosí komo **Islanan SSS**, ta tres isla ku ta pertenesé na Reino Hulandes: Sint Maarten, Saba i Sint Eustatius i ku ta situá den Laman Karibe entre Anguilla i Sint Kitts i Nevis. E término aki mester wòrdu distinguí for di e islanan ariba den sentido mas amplio, ku ta indiká un grupo mas grandi di isla di Antia Chiki. Islariba tabata forma parti di Antias Hulandes.

Sint Maarten ta un pais den Reino Hulandes; Saba i Sint Eustatius komo entidat públiko a bira desde oktober 2010 un munisipio spesial di Hulanda. E lenguahe diario na e tres isla ta ingles. Kompara ku e demas islanan karibense denter di Reino Hulandes, e Islanan ABC of islanan abou, unda e *[[lingua franca]]* ta Papiamentu.

## Teritorio Insular
Entre 1951 i 1983 Islariba tabata forma ofisialmente e "Teritorio Insular Islariba", un unidat atministrativo denter di e konstelashon antiano. Sint Maarten tabata e sede di e gezaghebber di e teritorio insular, kende tabata wòrdu representá na Saba i Sint Eustatius pa dos atministradó. E teritorio insular tabatin un konseho insular ku diessinku miembro, di kual seis tambe tabata fungi komo diputado.

E teritorio insular i su organonan, esta e konseho insular i e kolegio ehekutivo, tabata supdividí den tres sekshon ku un grado alto di outonomia. Den praktika esey tabata enserá ku kada isla en realidat tabatin su propio konseho insular di sinku miembro (ku dos diputado). Komo ehempel tabata referi na e "konseho insular di Islariba, sekshon Saba".

Pa medio di un kambio den e Areglo Insular Antias Hulandes (ERNA), e teritorio insular a ser parti den tres teritorio insular separá desde promé di aprel 1983.

## Mira tambe
* Islanan ABC
1896

**1896** tabata un schrikkeljaar ku a kuminsá riba un djarason riba e kalènder gregoriano. E ta e di 896 aña di e di 2 milenio; e di 96 aña di siglo 19 i e di 7 aña di dékada 1890.

## A sosodé
**Yanüari**

**Febrüari**

**Mart**

**Aprel**
* 6 - Inisio di e promé Weganan Olimpico di Zomer na Atenas, Gresia.
 
**Mei**

**Yüni**

**Yüli**
 
**Ougùstùs**
 
**Sèptèmber**

**Òktober**

**Novèmber**

**Desèmber**

## A nase
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**
 
**Sèptèmber**

**Òktober**

**Novèmber**

**Desèmber**
* 5 - Wem Lampe († 1973), polítiko arubano i e promé Minister di Hustisia di Antias Hulandes y su promé Minister plenipotensiario na Den Haag. 

## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
Daniella van den Berg

**Daniella Paulina van den Berg** (☆ 24 di mei 1996 na Paradera (Aruba) ta un landado y atleta olimpico di Aruba. 

## Biografia
Daniella van den Berg a nace dia 24 di mei 1996 na Paradera. El a cuminsa practica deporte di landamento cu apenas 5 aña. Competiendo den club Stingray Swimming el a sali medayista y a fiha record Arubano na varios ocacion. Den categoria 11 pa 12 aña e tabata e miho landado den Caribe Hulandes na 2008. For di 2009 van der Berg tabata forma parti di e seleccion Arubano di landamento. El a participa entre otro na Weganan di Reino (2009), Campeonato Centro Americano y del Caribe de Natacion” (CCCAN, 2009, 2011, 2018) y Campeonato di CARIFTA (2009, 2010, 2011, 2012, 2013, 2014). Den CARIFTA na aña 2009 ela logra no menos cu 6 medaya y 8 record personal.

Na 2011 van den Berg a participa na e Weganan Panamericano na Guadalajara y na Campeonato Mundial na Shanghai (China), unda den e serie di 200 m wisselslag el a termina riba posicion 36 y den serie di 400 m wisselslag riba posicion 35. El a representa Aruba den e Weganan Olimpico di Zomer 2012 na London, competiendo den categoria femenino 800 meter estilo liber. Den e serie el a termina riba posicion 34 y no ta cualifica pa e final. Na 2014 e tabata un unico atleta femenino cu a representa Aruba na e Weganan Olimpico Hubenil na Nanjing (China).

Van den Berg a studia na Florida State University y Universidad di Utrecht. Desde 2022 e ta traha como economista na Banco Central di Aruba.

## Torneo Internacional

## Mira tambe
* Aruba na Weganan Olimpico
* Aruba na Weganan Panamericano
Don Quijote di Mancha

**Don Quijote di Mancha** ta un novela skirbí pa e spaño Miguel de Cervantes Saavedra. Su promé parti a sali bou di título "*El ingenioso hidalgo don Quijote de la Mancha*" na komienso di 1605; e ta e obra mas destaká den literatura spaño i un di esunnan mas prinsipal den literatura universal, ademas di ta esun mas lesá despues di Beibel. Na 1615, su kontinuashon a sali bou di título "*Segunda parte del ingenioso caballero don Quijote de la Mancha*". El Quijote di 1605 a sali dividi den kuater parti, pero ora e Quijote di 1615 a sali komo parti dos di e obra, esaki a revoká e divishon di e volumen publiká dies aña promé pa Cervantes.

E buki aki ta e promé buki berdaderamente desmitifikadó di e tradishon kabayeresko i kòrtès pa su trato burlesko. E ta representa e promé novela modernu i polifóniko; manera ta, e influensia enormemente riba tur narashon di Oropa. Pa konsiderá "e mihó obra literario skirbí na mundu", e a liderá e lista di e mihó obra literario di historia, ku a wòrdu establesé pa e votashon di shen  skirbidó renombrá di 54 nasionalidat riba petishon di Club Noruego del Libro i Bokklubben World Library na 2002; manera ku a resultá e úniko eksepshon den e estrikto orden alfabétiko ku a wòrdu establesé.
Kòrsou di Nos Tur

**Kòrsou di Nos Tur** (KdNT) ta un partido polítiko na Kòrsou. E partido a ser fundá dia 28 di febrüari 2016 pa e negosiante Miro Amparo dos Santos, kende tambe a bira lider polítiko di e partido. 

E partido tin komo punto prinsipal pa kombati pobresa na Kòrsou. Banda di esei e ta boga pa independensia total di Hulanda.

Ku su fundashon e partido a hala aden varios polítiko konosí di otro partido, manera Carlos Monk (antes minister pa Pueblo Soberano) i Norberto Ribeiro (antes minister plenipotensiario di Kòrsou na Washington D.C. pa PAR i eks-lider di DP). 

## Resultado elektoral
E partido a partisipa na tres elekshon, esta na 2016, 2017 i 2021. De su promé salida KdNT a optené tres asiento den Parlamento di Kòrsou, di kua e ta pèrde uno un aña despues. Na elekshon di 19 di mart 2021 e partido ta bolbe pèrde dos asiento i ta keda sin representashon den parlamento. Na elekshon 2025 e partido no a registra pa partisipa.
Joshua Bassett

**Joshua Taylor Bassett** (☆ 22 di desèmber 2000 na California) ta un aktor i kantante merikano.

## Sinematografia
* 2017: *Lethal Weapon* (seri di televishon)
* 2018:	*Game Shakers*
* 2018:	*Dirty John* (seri di televishon)
* 2018: *Stuck in the Middle* (seri di televishon)
* 2019: *Grey's Anatomy*
* 2019–2023: *High School Musical: The Musical: The Series*
* 2021: *Limbo*
* 2021: *A Night With Joshua Bassett*
* 2022: *Better Nate Than Ever*
* 2022: *Night at the Museum: Kahmunrah Rises Again*

## Diskografia
* *Joshua Bassett* (2021)
* *Crisis / Secret / Set Me Free* (2021)
* *Sad Songs in a Hotel Room* (2022)
* *Different* (2022)

## Link eksterno
* Wèpsait ofisial
* Joshua Bassett - IMDb
Don Martina

**Dominico Felipe 'Don' Martina** (☆ 1 di mei 1935 na Kòrsou - † 21 di desèmber 2024) tabata un polítiko yu di Kòrsou i promé minister di Antia Hulandes. El a enkabesá kuater gabinete durante dos periodo: di 16 di novèmber 1979 te òktober 1984, i di 2 di yanüari 1986 te yüli 1988. Na aña 1971 Martina tabata un di e fundadónan di Partido MAN i tabata su promé lider di partido. 

## Biografia
Martina a nasé na Kòrsou dia 1 di mei 1935 komo yu di Dominico Dyonicio Martina. El a studia na HTS na Haarlem y despues na University of the West Indies na Trinidad i Universidat di Columbia, unda el a gradua den relashonnan industrial i laboral. Martina tabata un ingeniero sivil. El a fungi komo direktor di e departamentu di Asuntunan Sosial i di Labor. Despues di e lantamento na Kòrsou na 1969, e Movementu Antia Nobo (despues Partido MAN) a wòrdu fundá dia 6 di febrüari 1971 pa un grupo di hoben entre nan Martina, kende a bira e promé lider di partido. E grupo a oponé e kronismo i korupshon riba e isla, ku nan a bisa a sigui despues di e susesonan di 1969. 

### Karera politiko
Den elekshon di 1971, Martina a keda eligí komo miembro di Konseho Insular di Kòrsou. Di 1972 pa 1976 e tabata diputado di hustisia.

Den elekshon di 1979 pa Parlamento di Antias Hulandes, Partido MAN di Martina a bira e partido di mas grandi i despues el a bira promé minister.  El a forma un coalicion cu Arubaanse Movimiento Electoral di Pueblo (MEP) y Union Patriotico Bonaire. Na desèmber 1979 òf 1980, e Partido Demokrátiko tambe a djòin.

Den e promé periodo komo promé minister el a hiba diskushonnan tokante e deseo di Aruba pa bandona Antias Hulandes na e Konferensia di Mesa Rondo na 1981 i 1983. Tambe a kai e desishon pa dividí e teritorio insular di Islariba den e tres teritorio insular separá, formá pa Sint Maarten, Saba en Sint Eustatius. 
Na komienso di su di dos periodo despues di gabinete Liberia-Peters I, e separashon di Aruba di Antias Hulandes tabata realisá, lokual entre otro sirkumstansia, a forza Martina pa implementa medidanan di ousteridat. E restrukturashon di ‘Antias di 5’ a keda riba agenda i a investiga diferente modelo. Finalmente Martina a konklui ku e tabata imposibel pa haya un modelo di kooperashon den kual tur isla lo por a haya otro.  

### Bida privá
Martina tin un yu muhé i dos yu hòmber, di kual Steven Martina a fungi komo minister di Desaroyo Ekonómiko di Kòrsou den Gabinete Rhuggenaath. 

## Honor
* Na 1980 Martina a keda kondekorá pa Reina Beatrix komo Kabayero (*Ridder*) den "Orde van de Nederlandse Leeuw".
* Na 2010 a publiká un buki tokante su persona: *Don Martina: waardig en rechtvaardig*.
* Na 2015 a kambia nòmber di Emancipatie i Rijkseenheid Boulevard pa *Dominico F. 'Don' Martina Boulevard*. E desishon a keda anunsiá riba e di 80 kumpleaño di Martina.
* Na yanűari 2021 Martina a risibí e título *"doktor honoris causa"* di University of the West Indies pa su liderazgo den gobernashon.
* Na 2023 el a wòrdu nombrá minister di estado di Kòrsou.
Movementu 21

**Movementu 21** (M21) ta un partido polítiko na Boneiru, un isla ku ta pertenesé na Hulanda Karibense. E partido a ser funda dia 1 di òktober 2021 pa Daisy Coffie, miembro independiente di Konseho Insular di Boneiru.  M21 ta un "movementu sentrista progresivo" i ta identifiká komo un organisashon "sosial liberal".  Na 2023 e partido a partisipa na elekshon pa konseho insular i pa Kolegio Elektoral di Senado hulandes, logrando 984 voto i un asiento den kada órgano. 

### Kolegio Ehekutivo
Despues di elekshon di 2023, M21 a djòin e koalishon di Kolegio Ehekutivo di Boneiru, dirigí pa Clark Abraham. Den e koalishon aki, M21 a kolaborá ku Partido Demokrátiko Bonaire (PDB) i frakshon Cyrill Vrolijk pa forma un koalishon mayoritario riba e isla.
 
Despues di e retiro na yüli 2025 di Anjelica Cicilia, i Nina den Heyer, ambos diputado sin partido, M21, dirigí pa Coffie, a nominá Anthony (Tony) Weber komo diputado di e partido. E nominashon aki a surgi konforme e akuerdonan den e koalishon i a kondusí na su nombramentu. Weber a haña e kartera di Finansa, despues ku Clark Abraham a pasa esaki pa M21.

## Mira tambe
* Lista di partido politiko na Boneiru

## Link eksterno
* Página Web Movementu 21
Special Olympics Aruba

**Special Olympics Aruba** (SOA) ta e federacion Arubano afilia na e movimiento deportivo mas grandi na mundo pa hende mentalmente incapacita, *Special Olympics International*. Su meta ta pa promociona e grupo di hende aki den deporte y pa conscientisa e comunidad riba nan. Special Olympics Aruba ta percura pa e atletanan durante Weganan Olimpico.

## Historia
Special Olympics Aruba a ser funda fin di decada 70 di siglo 20 y tin su sede na Oranjestad. Na aña 2021 SOA tabatin 173 atleta y 11 coach registra. Na 2022 e federacion a participa na programanan organisa pa Special Olympics International, manera Law Enforcement Torch Run (LETR) , Athlete Leadership, Healthy Athletes, Young Athletes, Motor Activities Training Program (MATP) y Unified Sports. Na 2023 a participa cu 19 atleta na e Weganan Mundial Special Olympics na Berlin, haciendo Aruba e di dos delegacion mas grandi den e evento.

Aruba a gana varios medaya den weganan regional y mundial. Deportenan den cual Aruba a yega di resalta ta futbol, bowling, atletismo y bocce. Na e Weganan Mundial Special Olympics na 1995 a logra no menos cu 12 medaya olimpico, entre otro den landamento y atletismo.
Mundo Kemp

**Raimundo Quintín (Mundo) Kemp** (☆ 31 di oktober 1922 na Corsou - † 30 di januari 2007 na Aruba) tabata un futbolista internacionalista y atleta olimpico Arubano. E tabata hunga den posicion di defensor. E ta un di e futbolistanan mas grandi di Aruba.

## Biografia
Mundo Kemp tabata traha na refineria Lago na San Nicolas. Despues di a hunga un paar di aña pa un ekipo di San Nicolas, Mundo ta pasa hunga pa Aruba Juniors foi inicio di añanan cuarenta te 1960. Durante Di Dos Guera Mundial e tabata forma parti tambe di e famoso ekipo di “Schutterij”, un seleccion di hungado di e mihor teamnan di Aruba. Durante su temporada na Aruba Juniors e ekipo a titula cuater biaha campeon y no menos cu cincu biaha subcampeon di Aruba. Den e campeonatonan local Kemp a anota mas cu cuarenta gol entre 1953 y 1958. Na 1961 el a bay hunga pa Deportivo, un ekipo di ex-internacionalista manera Jani Brokke, Juan Briezen y Rosendo Aparicio.

Durante su carera deportivo Kemp a hunga contra seleccionnan di varios pais Suramericano y Centroamericano. Tambe el a hunga contra teamnan internacional di entre otro Hulanda, Venezuela, Colombia y Brasil. Despues di a retira for di futbol activo Kemp a pasa pa forma parti di e cuerpo di arbitro. 

### Seleccion Arubano
Na 1943 el a debuta den e seleccion Arubano y a hunga te 1958 mas cu sesenta wega pa e seleccion. Na 1953 el a bira campeon cu e seleccion di Aruba den e "Vierlandentoernooi", organisa pa AVB na Wilhelmina stadion.

### Seleccion Antiano
Cu e seleccion di Antias e ta gana medaya di oro den e Weganan Centroamericano y di Caribe na Guatemala na 1950. Na 1952 el a participa den Weganan Olimpico di Zomer na Helsinki. Na 1955 e tabata forma parti di e seleccion Antiano cu a sali na di tres lugar den e Weganan Panamericano na Mexico.
Stadion Rignaal (Jean) Francisca

**Stadion Rignaal (Jean) Francisca** ta un stadion di futbòl na Kòrsou, situá den bario di Brievengat.

## Historia
E kompleho a wòrdu inougurá dia 24 di yanüari 2003 bou nòmber di "Mordy M. Maduro Centre" i tabata konosí despues komo FFK stadion. El a keda batisá komo ”Stadion Rignaal (Jean) Francisca” dia 19 di desèmber 2021 na honor di Rignaal (Jean) Francisca, kende tabata presidente di Federashon Futbòl Kòrsou di 2000 pa 2019.

E fasilidat tin kapasidat pa 3.000 bishitante i ta ekipá ku yerba artifisial i lus. E ta fungi komo stadion anfitrion pa weganan selekto di e ekipo nashonal di futbòl di Kòrsou komo pa weganan di otro selekshonnan for di region.

Na mei 2022 durante un wega tabatin un insidente di tiroteo net pafó di e stadion. E kaso ku resultado mortal no tabatin ningun relashon ku futbòl.
Plataforma Sklabitut i Herensia di Sklabitut

**Plataforma Sklabitut i Herensia di Sklabitut** (PSHS) ta un grupo di organisashon ku lasonan ku e pasado di sklabitut na Kòrsou, ku ta kordiná i ta enbolbi ku aktividatnan den kuadro di konmemorashon di abolishon di sklabitut na Korsou. Ademas e ta activo riba tereno di konsientisashon di pueblo tokante e proseso di emansipashon i pa duna pueblo mas tantu informashon i enbolbimentu den esaki. E plataforma ta boga tambe pa Hulanda rehabilita Tula, lider di e Rebelion Grandi na 1795.

Na 2012 gobièrnu di Kòrsou a instalá e plataforma konsistiendo di e siguiente organisashonnan:
* Plataforma Bèrdat Históriko;
* Asosashon Promoshon Konsenshi Históriko;
* UNESCO Curaçao;
* Fundashon Parke Nashonal;
* Kas di Kultura/Museo Tula;
* Fundashon Biblioteka Públiko Kòrsou;
* NAAM;
* Fundashon Sabaneta;
* Komishon Identidat Kolektivo.

## 150 aña di abolishon di sklabitut
E plataforma tabata inisialmente lanta pa kordiná e diferente aktividatnan den kurso di 2013, e aña konmemorando 150 aña di abolishon di sklabitut na Kòrsou. Den kuadro di esaki huntu ku gobièrnu di Kòrsou el a bai di akuerdo pa mara e fechanan di 1 di yüli, Dia di Emansipashon i 2 di yüli, Dia di Bandera, na otro. Anualmente e plataforma ta enbolbi ku e aktividatnan di selebrashon ront e dos dia festivo aki.

## Link eksterno
* Pagina PSHS riba Facebook
Fort Amsterdam (Kòrsou)

**Fort Amsterdam** of **Fòrti**, ta e sede di gobièrnu di pais Kòrsou den bario di Punda na Willemstad, Kòrsou. Promé ku òktober 2010 e tabata e sede di e gobièrnu di Antias Hulandes.

E edifisio ta un fòrti kolonial, situá riba un punto stratégiko, riba un istmo sùitost di e bahia di Santa Ana na entrada di haf. Denter di e fòrti ta haya e residensia di e gobernador i un kerki. Entre e ocho fòrti di defensa riba e isla Fort Amsterdam ta esun mas grandi i ta inkluí riba e lista di Herensia Mundial di UNESCO.
Indeks di Big Mac

**Indeks di Big Mac** ta un método informal di kalkulashon di paridat di forsa di kompra basá riba e preis di un Big Mac (un hambùrger di e kadena mundial di restorant McDonald's) den kualke pais.

E indeks akí ta un kreashon di e semanal británico The Economist na 1986, i ta hasi posibel kompará diferente moneda ku dòler merikano. Ora kompará poder di kompra di dòler merikano ku un otro moneda, bo por mira kuantu dòler e moneda ei ta bal 'realmente' i si e preis di interkambio ta demasiado haltu òf muchu abou. 

Den e kaso akí ta hasi e komparashon na un manera hopi simpel, unda ta analisá e preis di un Big Mac, ku nan ta produsí i bende rònt mundu, i asina ta evaluá balor aktual di e moneda.  

Por ehèmpel, na yüni 2005, un Big Mac tabata kosta un averahe di USD $3,06 den kuater siudat merikano, mientras den paisnan di euro e tabata kosta un averahe di €&nbsp;2,91. Pues por a  kumpra e mes un kos pa USD $&nbsp;3.06 i alabes €&nbsp;2.91. Segun e kalkulashon akí e balor "real" di un euro lo tabata 3.06 / 2.91 = 1.05 dòler. Esei ta nifiká ku e preis di interkambio na e momentu ei (USD $&nbsp;1,23 pa 1 euro) tabata 17% muchu haltu. Segun e mesun lógika, rubel ruso tabata 52% infrabalorá i korona di Noruega 98% sobrevaluá.

E motivashon pa uso di e indeks akí ta ku un Big Mac ta un sorto di "makutu" di produkto (karni, pan, kròpslá, pero tambe un komponente di labor i elektrisidat), p'esei e ta un averahe rasonabel di e nivel di preis den un ekonomia. Komo ku tin restorant di McDonald's kasi tur kaminda i ku nan ta kumpra nan produktonan lokalmente, e komparashon ta unu interesante. E revista mes ta yam'é *"a more fun way to understand exchange rates than textbooks."*

## Sifra
**Tòp 6 mas karu** (yüli 2023) E stadistika aki ta mustra e luganan mas karu pa kumpra un Big Mac.

#  – $7.73 (€)
#  – $6.92 (€)
# – $6.86 (€)
# –$5.99 (€) 
#  – $5.82 (€)
# – $5.47 (€)

**Tòp 6 mas barata** (yüli 2023) E stadistika aki ta mustra e luganan mas barata pa kumpra un Big Mac.

#  – $2.39 (€)
#  – $2.52 (€)
#  – $2.54 (€)
#  –  $2.62 (€)
#  – $2.81 (€)
#  – $2.82 (€)

**Tòp 6 ganashi mas lihé** (yüli 2015) E stadistika aki ta mustra un promedio tempo rekeri pa kumpra un Big Mac den sierto siudatnan rond di mundu na 2015.

#  - 8.6 min
#  - 10.3 min
# , Tokio - 10.4 min
# , Zurich - 10.6 min
# , Miami - 10.7 min
# , Ginebra - 10.8 min

**Tòp 6 ganashi mas pokopoko** (yüli 2015) E stadistika aki ta mustra un promedio tempo rekeri pa kumpra un Big Mac den sierto siudatnan rond di mundu na 2015.

# , Nairobi - 172.6 min
# Filipinas, Manilla - 87.5 min
# , Mexico City - 78.4 min
# , Jakarta - 66.7 min
# , Cairo - 62.5 min
# , Kiev - 54.7 min